钦定古今图书集成/理学汇编/学行典/第254卷 > 黄模
## 钦定古今图书集成/理学汇编/学行典/第254卷 > 黄模

按《长沙府志》：“黄模，善化人。举人，任云南通判。动遵古
则，不逐时趋。曾拾遗金封识，还其人。与兄弟析产，多
所让置，赎祭田百馀亩，与族人共之。终模世，子姓兄
弟无敢相争夺者。居官清白，有四知风。通判云南时，
沐府兵变，人皆畏避，模独往谕之，旋以底定，贤声大
著。居家角巾私第，口不谭名利。”